Tervetuloa tutustumaan yhdessä kirjaston digiopastajien kanssa hyödyllisiin verkkopalveluihin ja sovelluksiin.
Digivinkkeihin ei tarvitse ilmoittautua etukäteen. Oman laitteen voi ottaa mukaan. 21.3. Kirjaston tiloja ja digilaitteita – opastettu kierros Asiakkaat voivat digitoida omia aineistoja (mm. vhs, kaitafilmit ja c-kasetit) ja tutkia mikrofilmejä ja vanhoja lehtiä. Verstaassa voi 3D-tulostaa ja käyttää piirtonäyttöä, vinyylileikkuria sekä lämpöprässiä. Musiikkitila Pommarissa voi soittaa ja laulaa. Studiota voi vuokrata tapahtumia, kokouksia tai koulutuksia varten. Kokoonnutaan ensin Jaaksi-saliin ja lähdetään sitten yhdessä kierrokselle. 4.4. Eepos-verkkokirjasto tutuksi - Miten etsin aineistoa, teen ja muokkaan varauksia sekä suosikkilistoja, uusin lainani ja maksan kirjastomaksuja verkkokirjastossa. 18.4. MikäDigi-hankkeen esittely ja tietoisku digihuijauksista Seinäjoen pääkirjasto Apilan Jaaksi-sali, Alvar Aallon katu 14.
Vapaa pääsy Kalevan Navetan aukioloaikoina
Merkityksellistä ei ole se mistä tulemme, vaan se, että olemme kaikki täällä!
KIRJOITTAMATTOMAT -valokuvanäyttely, Etelä-Pohjanmaan nuorisoseura Kenellä on lupa kotiseutuun? Näkyykö kotiseutu ulospäin, vai elääkö se sisällämme tarinoina, arvoina ja kokemuksina? Vai onko kyse siitä, että tuntee olevansa jossain kotonansa? Entä voiko joku kieltää sinua tuntemasta tai elämästä kotiseutuasi? Kirjoittamattomat on näyttely, joka haastaa kävijää pohtimaan näitä kysymyksiä ja luomaan tarinaa, jossa merkityksellistä ei ole se mistä tulemme, vaan se, että olemme kaikki täällä! Valokuvanäyttely esillä Kalevan Navetan pajakäytävällä (1. krs) 2. - 24.5.2024. Vapaa pääsy Kalevan Navetan aukioloaikoina ma-pe klo 11-19 la klo 11-15
Käsityö- ja muotoilukoulu Näpin oppilastöiden näyttely
KÄSILLÄ taitoa-iloa-muotoa Käsityö- ja muotoilukoulu Näpin oppilastöiden näyttely esillä Kalevan Navetan 1. krs:n pajakäytävän varrella 5.4.-26.4. Näyttelyyn vapaa pääsy Kalevan Navetan aukioloaikoina ma-pe klo 11-19 la klo 11-15
Suomen muinaishistoriasta ammentavan rituaaliorkesterin performanssi
Etelä-Pohjanmaan Itseoppineet Taiteilijat ry
Pitkänäperjantaina 29.3.2024 Kalevan navetan Hugo-salissa on luvassa Vakava-rituaaliorkesterin performanssi, jossa yhdistyvät rummut, sähköiset instrumentit, laulu, muinaiset tarinat, runot ja loitsut, audiovisuaalinen tekniikka sekä performanssitaide. Luvassa on mieleenpainuva show rumpuineen, hahmoineen ja valoineen. Orkesteri koostuu paikallisista taiteentekijöistä. Musiikki on omaa tuotantoa. Tapahtuma on osa kaksipäiväistä (29. - 30.3.) Juuret - taide- ja musiikkitapahtumaa, joka sisältää kuva- ja veistostaidetta, installaatioita sekä musiikkia audiovisuaalisin ja performanssitaiteen keinoin (ks. kalenterin erillinen tapahtuma). Tapahtuman pääteemoja ovat Suomen muinaishistorialliset tarinat, loitsut ja hahmot. Tapahtumassa käytetään voimakkaita valo- ja äänitehosteita. K-18: baari on avoinna koko tapahtuman ajan. Lipunmyynti alkaa klo 19, esitys klo 21. Saavu ajoissa, että ehdit tutustua esillä olevaan taiteeseen ja valmistautua illan rituaaliin!
Taidenäyttely 5 €, iltatapahtuma 10 € (iltatapahtumassa anniskelu k-18), liput käteinen/MobilePay
Kaksipäiväinen Suomen muinaishistoriasta ammentava monimuotoinen taidetapahtuma
Tapahtuma koostuu kaksipäiväisestä taidenäyttelystä ja pitkänperjantain musiikkiesityksestä. Kalevan navetan Hugo-saliin rakentuu vaikuttava ja monimuotoinen audiovisuaalinen kokonaisuus, joka jää unohtumattomasti kokijan mieleen. Tapahtuma sisältää kuva- ja veistostaidetta, installaatioita sekä musiikkia audiovisuaalisin ja performanssitaiteen keinoin. Pääteemoja ovat Suomen muinaishistorialliset tarinat, loitsut ja hahmot. Tapahtuman taidenäyttelyssä 29. - 30.3.2024 esitellään Erno Vuoren ja Juha Järvisen taidetta. Iltatapahtuman 29.3. musiikkiesitys on Vakava-"rituaaliorkesterin" performanssi, jossa yhdistyvät rummut, sähköiset instrumentit, laulu, muinaiset tarinat, runot ja loitsut, audiovisuaalinen tekniikka sekä performanssitaide. Taidenäyttely on avoinna perjantaina 29.3. klo 15 - 18 sekä lauantaina 30.3. klo 12 - 18. Ks. perjantain iltatapahtuman (alkaen klo 19) tarkemmat tiedot kalenterin erillisestä tapahtumasta: Vakava - Live Ritual. Kaikki tapahtuman teokset ovat paikallista tuotantoa. Taidenäyttelyn taiteilijat: Erno Vuori (s. 1975) on kuvataiteilija ja muusikko, jonka sielu liittyy vahvasti taruihin, uskomuksiin ja muinaiseen historiaan. Hänen taiteensa kutsuu katsojan sukeltamaan syvälle menneiden aikojen tunnelmiin ja symboliikkaan. Taiteilijana Erno uskoo, että taide voi avata portin menneisyyteen ja yhdistää meidät juuriimme ja perinteisiimme. Hänen maalauksissaan on aavistuksia ihmiskunnan menneestä ja tulevasta, ja ne herättävät kysymyksiä ajasta ja olemassaolosta. Värit ovat kuin säveliä, jotka harmonisoivat muinaisia uskomuksia ja tarinoita. Juha Järvinen (s. 1978) tunnetaan erityisesti rumpujen valmistamisesta Hollywood-elokuvaan The Northman (Robert Eggers, 2022), Järvisen mukaan noitarummun kahva kuvastaa ihmisen sielua. Noitavainojen aikaan noidiksi miellettiin aivan tavallisia ihmisiä, jotka ehkä olivat vain hiukan erilaisia kuin muut. Kristinuskon nimissä rumpuja tuhottiin järjestelmällisesti. Noitarumpumestari Järvinen valmistaa monenlaisia esineitä: kirveitä, puukkoja, kuksia ja instrumentteja. Hän myös valo- ja videokuvaa.
Kulttuuri kokoaa yhteen. Tanssi- ja musiikkigaala Seinäjoki-salissa sunnuntaina 17.3. klo 15.00. Vapaa pääsy. Lämpimästi tervetuloa!
Culture unites. Dance and music gala in Seinäjoki hall on Sunday 17.3. at 15:00. Free entry. Warm welcome!
Southern Ostrobothnia Dance organization
Seinäjoen Tanssiopisto Miloff, Etelä-Pohjanmaan musiikkiopisto ja Seinäjoen kansalaisopisto toteuttavat kaikille avoimen ilmaisnäytöksen. Järjestäjänä toimii Etelä-Pohjanmaan Tanssiyhdistys ry. Esitykseen kootaan yhteen alueen tanssia ja musiikkia harrastavia lapsia ja nuoria. Tilaisuus on tärkeä yhteinen kokoontuminen kulttuuri- ja taideharrastuksen harrastajille, mutta myös loistava tilaisuus tulla tutustumaan toimintaan. Taide- ja kulttuuriharrastus voi parhaimmillaan kulkea lapsen ja nuoren mukana koko kouluajan ja toimia merkittävänä itsetunnon vahvistajana. Taiteen perusopetuksen ja kulttuuriharrastusten toiminnan mahdollistajina haluamme mahdollistaa oppilaillemme yhteistyötä yli taiderajojen ja siten olla tukemassa lasten ja nuorten ymmärrystä taiteiden välisestä toiminnasta. Tällainen vuorovaikutus eri taidealojen välillä on hedelmällinen kasvualusta luovuuden tukemiselle. Kulttuuri- ja taideharrastuksen aloittamiseen voi liittyä ajatuksia, ettei osaa tai ole riittävän taitava. Tällä ilmaisella esityksellä haluamme kannustaa tanssi- ja musiikkiharrastuksen pariin sekä tuoda esille sen, että jokainen meistä iästä riipumatta on tervetullut oppimaan uutta ja nauttimaan harrastamisesta. Seinäjoella on hyvät mahdollisuudet harrastaa tanssin ja musiikin parissa. Meillä on erinomaisia opettajia, jotka ymmärtävät harrastuksen mahdollisuudet lapsen ja nuoren kasvun ja kehityksen tukemisessa. Tanssiopiston oppilaiden esitysten lisäksi näytöksessä esiintyvät Armit-kuoro sekä Etelä-Pohjanmaan Musiikkiopiston opiskelijoita. Meillä on ilo tehdä yhteistyötä Seinäjoen kulttuuritahojen kanssa. Näytöksessä jaetaan tanssiopiston oppilaille tanssin taiteen perusopetuksen laajan oppimäärän sekä tanssin yleisen oppimäärän todistukset ja kerrotaan hieman tanssin taiteen perusopetuksesta.
Seinäjoki Dance Institute Miloff, Etelä-Ostrobothnia Music College and Seinäjoki Citizens' College organize a free show open to everyone. The organizer is Southern Ostrobothnia Dance organization. The performance brings together children and young people from the region who are fond of dance and music. The event is an important joint gathering for culture and art enthusiasts, but also a great opportunity to get to know the activities. Art and culture hobbies can at best accompany children and young people throughout their school years and act as a significant self-esteem booster. As enablers of basic art education and cultural hobbies, we want to enable our students to collaborate across art boundaries and thus support children's and young people's understanding of the activities between the arts. This kind of interaction between different art fields is a fertile breeding ground for supporting creativity. Starting a culture and art hobby can be associated with thoughts that you don't know how or are not skilled enough. With this free show, we want to encourage the hobby of dance and music and highlight the fact that each of us, regardless of age, is welcome to learn new things and enjoy the hobby.
Klaanin vieraana -romaanin julkistamistilaisuus Seinäjoen pääkirjastossa
Kaisa Viitalan (Ikolan) uusin romaani Klaanin vieraana (Karisto 2024) aloittaa 1700-luvun Skotlantiin sijoittuvan Nummien kutsu -sarjan. Päähenkilö, arvostetun lontoolaisperheen raajarikko tytär Agnes, joutuu kohtalokkaan valheen vuoksi viettämään talvea ylämaalaisklaanin linnassa, kaukana kotoa, ja huomaa olevansa keskellä mutkikasta valtataistelua klaanin herruudesta. Julkistamistilaisuudessa Kaisa Viitala kertoo loistavat ennakkoarvostelut saaneen romaanin ja koko sarjan synnystä sekä siitä, miten hän on hyödyntänyt omaa kokemustaan liikuntavammaisen elämästä tarinan päähenkilöä luodessaan. Kaisa Viitalaa haastattelee Kirsi Huhtakangas. Kirjaa on myynnissä tilaisuudessa.
[{"name":"Pollu ja Tepa.jpg","url":"https://dsre702v2imo2.cloudfront.net/event-images/13ee7t8lto2azzz_Pollu ja Tepa.jpg"},{"name":"Pulkkinen ja Leevi.jpg","url":"https://dsre702v2imo2.cloudfront.net/event-images/13ee7t8lto2b8ea_Pulkkinen ja Leevi.jpg"},{"name":"Onko Sirkka menettänyt järkensä.jpg","url":"https://dsre702v2imo2.cloudfront.net/event-images/13ee7t8lto2bcs7_Onko Sirkka menettänyt järkensä.jpg"},{"name":"Riikonen ja Pollu.jpg","url":"https://dsre702v2imo2.cloudfront.net/event-images/13ee7t8lto2bjgv_Riikonen ja Pollu.jpg"}]
{"fi":"Lippuvaraukset numerosta 0400 261 694 / Seppo Koivisto","sv":"","en":""}
Harrastajateatteria Levijoen nuorisoseuralla Alajärvellä maaliskuussa 2024
Huijarikomedia Yksinäisten sydänten kerho
Levijoen nuorisoseura, Tikkasentie 47, Alajärvi
Sipsetti ry esittää Jukka Itkosen kirjoittaman komedian "Yksinäisten sydänten kerho" Levijoen nuorisoseuralla Alajärvellä maaliskuussa 2024. Komedia sijoittuu 1970-luvun pikkukaupunkiin jonnekin päin Suomea, aikaan, jolloin ei vielä tunnettu somea eikä Tinderiä, vaan rakkautta etsittiin monesti kirjekerhojen kautta. Pääroolissa on pitkän linjan harrastajanäyttelijä Seppo Koivisto. Muissa rooleissa nähdään Uma Kotapakka, Marko Svan, Jari Penninkangas, Tuomas Lahdenperä, Antero Ohramaa sekä näytelmän ohjanneet ja sovittaneet Tarja Kultavuori ja Arja Tikkanen. Esitys sisältää elävää musiikkia, josta vastaa Marko Penninkangas. Esityksen tuottaa Sipsetti ry yhteistyössä Järvi-Pohjanmaan kansalaisopiston ja Levijoen nuorisoseuran kanssa. Esityksiä on kaikkiaan viisi, pe 15.3. klo 18.00, la 16.3. klo 14.00, su 17.3. klo 14.00, la 23.3. klo 14.00 ja su 24.3. klo 14.00. Lippuvaraukset nurmerosta 0400 261 694 / Seppo Koivisto. Lippu 15 €, käteismaksu, Kahviosta vastaa Levijoen nuorisoseura
Tarjolla monipuolinen tietopaketti kierrätyslannoitteista ja niiden käytöstä Ilmajoella!
Kierrätyslannoitteet ja lannat ovat arvokkaita maanhoidolle ja viljelylle. Niillä voidaan vähentää muuta lannoitusta ja erilaisilla kierrätyslannoitteilla on monia erilaisia muita hyötyjä. Kierrätyslannoitteilta voi kalkita ja niiden sisältämä eloperäinen aines lisää maan biologista aktiivisuutta ja ylläpitää multavuutta. Tervetuloa mukaan kuulemaan lisää aiheesta kierrätysravinnepäivään keskiviikkona 20. maaliskuuta klo 9-14, jossa siis keskitytään kierrätysravinteisiin ja niiden käyttöön maataloudessa! Tilaisuudessa on paikalla puhujia asiantuntijaorganisaatioista ja lisäksi kuullaan myös maatalousyrittäjän kokemuksista aiheeseen liittyen. Seminaariosuus järjestetään Sedu Ilmajoen kampuksella, osoitteessa Ilmajoentie 525. Myös etäosallistuminen seminaariosuuteen Teamsin välityksellä on mahdollista. Päivään liittyy lisäksi vierailu Lakeuden Etapin biokaasu- ja kierrätysravinnetehtaalla. Kierrätysravinnepäivä on suunnattu erityisesti kaikille maatalousalan toimijoille ja yrittäjille, mutta osallistua voi kuka tahansa aiheesta kiinnostunut. Nähdään tilaisuudessa! Tilaisuus on maksuton. Ilmoittautuminen Ilmoittaudu mukaan tilaisuuteen tästä. Tapahtuman ohjelma: Klo 9:00 Kahvit Klo 9:30 Tilaisuuden avaus ja lyhyt hanke-esittely – Jarmo Luoma, SeAMK Klo 9:45 Paikalliset kierrätyslannoitteet – Jari Luokkakallio, ProAgria Klo 10:00 Kierrätysravinteiden hyödyt viljelijälle – Tuomas Mattila, Maatalousyrittäjä & Erikoistutkija, SYKE Klo 10:40 Kiertoravinteiden maaperävaikutukset – Janne Knuutti, Kiertoravinne Oy Klo 11:00 Lietelannan separointi ja lannan kierrätyspalvelu - Heikki Ala-Mäyry, Ruthons Services Oy Klo 11:20 Loppukeskustelu ja seminaariosuuden päätös - Jarmo Luoma, SeAMK Klo 11:30 Ruokailu (omakustanteinen) Klo 12:30 alkaen Vierailu Lakeuden Etapilla (omin kyydein) Klo 14 mennessä tilaisuuden päätös Muutokset ohjelmaan mahdollisia. Tilaisuuden järjestää Akuutti Agrotekno -hanke, jota rahoittaa EU:n maaseuturahasto. Yhteistyössä myös Viisasta Vesiensuojelua -hanke (Rahoituslähde: Manner-Suomen maaseutuohjelma). Lisätietoja Jarmo Luoma Projektipäällikkö, SeAMK TKI Jarmo.Luoma1@seamk.fi +358 40 830 2073
Alk. 29,50€, katso tarkemmat lipputyypit sekä -hinnat Lippu.fi
Tupla V:n Heikki ja Mikko ovat olleet jo vuosia Suomen eniten keikkailevia koomikoita, ja syystä. Näillä ystävyksillä on kilometrejä takanaan niin kuvannollisesti kuin kirjaimellisestikin ja kokemuksen tuoma varmuus hurmaa yleisön kerta toisensa jälkeen. Tämän kaksikon jokainen esitys on ainutlaatuinen kohtaaminen yleisön kanssa ja koska heillä on aina hauskaa lavalla, on yleisöllä vielä tuplasti hauskempaa! Jyväskyläläinen Mikko Vaismaa tunnetaan ilmeikkäänä ja terävänä koomikkona, joka on mestari improvisoimaan. Lämminhenkinen älykkö vangitsee yleisön huomion tarkkasilmäisellä ja napakalla huumorilla. Heikki Vilja on helsinkiläinen stand up -koomikko, käsikirjoittaja ja podcast-isäntä. Hyväntuulinen ja vauhdikas rillipää osaa olla myös hauskalla tavalla pisteliäs, mutta yleisö voi olla huoletta: Heikin sydän on yhtä iso kuin hänen virneensä.
Huomisen lakeus -valokuvanäyttely TapahtumakalenteriinEP.jpg
Lapuan kirjastossa tapahtuu! Huomisen Lakeus -valokuvanäyttely on nähtävillä maaliskuun ajan kirjaston aukioloaikoina ja myös omatoimiaikana. Näyttely perustuu materiaaliin, jota saatiin Etelä-Pohjanmaan liiton viime syyskuussa sosiaalisessa mediassa järjestämässä #HuomisenLakeus -valokuvahaasteessa. Kaikissa Etelä-Pohjanmaan kunnissa kiertävään näyttelyyn on valittu kymmenen parasta kuvaa. Tervetuloa tutustumaan!
TIISTAIBURGER on täällä, ja se on valmis ravistelemaan makunystyräsi!
Kuulkaahan, burgerin ystävät ja rock'n'roll -fanit! TIISTAIBURGER on täällä, ja se on valmis ravistelemaan makunystyräsi! Ti 12.3. Holy Smoke tarjoaa sinulle LET THERE BE ROCK –burgerin* HULLUN HALPAAN hintaan - VAIN 7,90€! (norm. 19,00€) "And the music was good and the music was loud And the singer turned and he said to the crowd - Let there be rock" Tämä burgeri ei ole vain ruokaa, se on rock-kokemus! Holy Smoken liha-roquefort burgeri on täynnä makua ja asennetta - aivan kuten hyvä rock-kappale! Itsetehty 220g naudanburgerpihvi Roquefort-juustolla, saa makunystyräsi tanssimaan ilosta. Joten ota ilo irti tiistaistasi ja tule nauttimaan LET THERE BE ROCK burgeristamme Holy Smokeen! Se on kuin konsertti makunystyröillesi - ja liput ovat halvemmat kuin backstage-passit! Tervetuloa Holy Smokeen, missä ruoka on kuin rock'n'roll - aina äänekästä ja täynnä asennetta! Tämä on tarjous, josta et voi kieltäytyä! *A14. LET THERE BE ROCK (VL, norm. 19,00€) ”And the music was good and the music was loud And the singer turned and he said to the crowd - Let there be rock” Holy Smoken liha-roquefort burger. Itsetehty 220g naudanburgerpihvi, Roquefort juustoa. Gluteenittoman annoksen lisämaksu 1,50€ Lue lisää tiistaiburger tarjouksesta: https://www.holysmoke.fi/tiistaiburger Tarjous VAIN Facebook -tykkääjille ja Instagram seuraajille, joten muista mainita tarjouksesta kassalla!! Ei koske Take Away -annoksia. Ei voi yhdistää muuhun tarjoukseen. EI OSTO RAJOITUSTA! Tarjous voimassa klo 14.00 jälkeen. PS. Ja muista! Holy Smoke ja pöytävaraus ovat kuin pippuri ja suola - ne täydentävät toisiaan täydellisesti! Tiistaina palvelemme 22:00 asti, keittiö 21:30. PÖYTÄVARAUKSET: Laita viestiä osoitteeseen myynti@holysmoke.fi tai pirauta meille +358442354113, niin järjestetään teille varaus kuntoon! Voit varata pöydän myös lomakkeella: http://bit.ly/holysmokeyhteydenotto Lisää maaliskuun tapahtumia: https://www.holysmoke.fi/seinajoellatapahtuu #Tiistaiburger #HolySmoke #holysmokeseinäjoki #TiistainTähtitarjous #NaurettavanHyvää #Seinäjoenkeskustassatapahtuu #tuepaikallista
Nuorten lautapelikerho torstaina 30.5. klo 16-19 Kurikan pääkirjastossa
Kurikan pääkirjasto sekä Kurikan nuorisovaltuusto Nuva järjestävät nuorille lautapelikerhoa joka toinen torstai ajalla 21.3.-30.5. Kevään viimeinen kokoontumiskerto on 30.5. klo 16-19, tai jos peli loppuu aiemmin. Joka kerta pelataan eri pelejä ja mukaan saa tulla silloin kun itselle sopii – ei siis haittaa jos et kaikilla kerroilla pääse. Tervetuloa!
Nuorten lautapelikerho torstaina 16.5. klo 16-19 Kurikan pääkirjastossa
Kurikan pääkirjasto sekä Kurikan nuorisovaltuusto Nuva järjestävät nuorille lautapelikerhoa joka toinen torstai ajalla 21.3.-30.5. Seuraava kokoontumiskerto on 16.5. klo 16-19, tai jos peli loppuu aiemmin. Joka kerta pelataan eri pelejä ja mukaan saa tulla silloin kun itselle sopii – ei siis haittaa jos et kaikilla kerroilla pääse. Tervetuloa!